पुलिस ने 30 वर्षीय जेरेमी मीक्स को 19 जून को गिरफ़्तार कर उनका मगशॉट अपने फ़ेसबुक पन्ने पर डाला था.उनकी 



इस तस्वीर को अब तक क़रीब 83 हज़ार लाइक मिल चुके हैं और इस पर 23 हज़ार से ज़्यादा टिप्पणियां की गई हैं. इसे 10 हज़ार से ज़्यादा बार शेयर भी किया गया है.मीक की तस्वीर पर टिप्पणियां करने वाली अधिकतर महिलाएं हैं, जो उनके लुक्स की तारीफ़ कर रही हैं.बिना किसी शक़ के वो स्टॉकटन पुलिस विभाग के फ़ेसबुक पन्ने पर सबसे चर्चित संदिग्ध बन गए हैं.स्टॉकटन पुलिस का कहना है कि मीक्स को एक ऑपरेशन के तहत पकड़ा गया है.मीक्स को पकड़ने के ऑपरेशन में इलाक़े की गैंग वॉयलेंस सप्रेशन टीम, कम्यूनिटी रेस्पॉन्स टीम, गैंग टॉस्क फ़ोर्स और एफ़बीआई समेत पुलिस के कुल नौ विशेष दल शामिल थे.पुलिस विभाग के प्रवक्ता जोसेफ़ सिल्विया के मुताबिक़ मीक्स पर हथियार रखने के पांच आरोप और गैंगस्टर एक्ट का एक आरोप लगाया गया है.पुलिस के मुताबिक़ क़ैलिफ़ोर्निया प्रांत के क़रीब तीन लाख आबादी वाले स्टॉकटन शहर के वेस्टन रेंच इलाक़े में हुए पुलिस के ऑपरेशन में चार संदिग्ध गिरफ़्तार किए गए थे.पुलिस ने मीक्स को इलाक़े के सबसे हिंसक अपराधियों में से एक क़रार दिया है.एक स्थानीय टीवी चैनल को जेल से दिए साक्षात्कार में जेरेमी मीक्स ने कहा है कि पुलिस ने उसकी कार से बंदूक़ बरामद की और उन्हें गिरफ़्तार कर लिया.उन्होंने कहा, "मेरी पत्नी अभी मुझसे मिलकर गई है और उसने मुझे बताया है कि फ़ेसबुक पर मेरे बारे में बहुत कुछ कहा जा रहा है."उन्होंने कहा, "मैं लोगों को बताना चाहता हूं कि मैं कोई बड़ा सरगना नहीं हूं."फ़ेसबुक पर साझा की गई उनकी तस्वीर पर टिप्पणियां करते हुए महिलाएं उन्हें मॉडलिंग करने की सलाह दे रही हैं.एली एबे ने लिखा, "मैं भी उसे गिरफ़्तार ही कर लेती. मैंने आज तक इतना हॉट अपराधी नहीं देखा."तान्या एच थॉमस ने लिखा, "वह अपराध क्यों कर रहा है जबकि वह मॉडलिंग करके करोड़ों कमा सकता है."एक व्यक्ति ने तो फ़ेसबुक पर मीक्स के लिए फ़ैन पेज तक बना डाला है.मीक्स को फ़िलहाल सेन जोक्विन काउंटी जेल में नौ लाख डॉलर की ज़मानत पर रखा गया है.मगर फ़ेसबुक पर मीक्स के प्रशंसकों से सभी प्रभावित नहीं हैं. अंबर गोम्स ने टिप्पणी की, "छह आरोप और नौ लाख डॉलर की ज़मानत, महिलाएं उतावली हो गई हैं."पुलिस ने गिरफ़्तार किए गए अन्य तीन लोगों के मगशॉट भी फ़ेसबुक पर शेयर किए हैं, जिन्हें अब तक क़रीब साढ़े तीन सौ टिप्पणियां मिली हैं.(बीबीसी हिन्दी के एंड्रॉएड ऐप के लिए  



यहां क्लिक करें. आप हमें  



फ़ेसबुक और 



ट्विटर पर भी फ़ॉलो कर सकते हैं.)